[{"text_idx": "#000005", "text": "Mae eira\u2019n cynnig cyfle arbennig i weld a chofnodi safleoedd yn nhirwedd Cymru. Mae\u2019r gorchudd gwyn yn creu\u2019r amodau perffaith ar gyfer cofnodi gwrthgloddiau, enwedig o\u2019u cyfuno a\u0302 haul isaf y gaeaf. Yn yr eira mae lliwiau\u2019r dirwedd yn unffurf, felly gellir gweld gwrthgloddiau henebion cymhleth yn fwy eglur a manwl. Ar yr un pryd, gall eira sy\u2019n lluwchio neu\u2019n dadmer, neu farrug sy\u2019n dadmer ar borfa wedi\u2019i gwella, helpu i ddangos ma\u0302n wahaniaethau yn y dopograffeg a all wneud i olion archaeolegol sefyll allan. Pur anaml y bydd yr amodau tywydd hyn yn para\u2019n hir, felly mae\u2019n hollbwysig mynd ati ar unwaith i dynnu lluniau o\u2019r awyr. Detholiad o luniau o aeafau\u2019r gorffennol a geir yma; gobeithiwn yn fawr y cawn gyfleoedd i wneud mwy o ddarganfyddiadau y gaeaf hwn."}, {"text_idx": "#000007", "text": "Awyrlun wedi\u2019i dynnu gan y Comisiwn Brenhinol o gopa\u2019r Wyddfa dan orchudd o eira, yn edrych o\u2019r gorllewin, 2012. NPRN: 32619"}, {"text_idx": "#000008", "text": "Awyrlun wedi\u2019i dynnu gan y Comisiwn Brenhinol yn dangos y dirwedd aeafol o gwmpas Llyn y Fan Fach yn 2009. NPRN: 412896"}, {"text_idx": "#000009", "text": "Awyrlun wedi\u2019i dynnu gan y Comisiwn Brenhinol o Lanerchaeron o dan orchudd o eira yn 2010. NPRN: 302 081"}, {"text_idx": "#000012", "text": "Awyrlun wedi\u2019i dynnu gan y Comisiwn Brenhinol o chwareli Foel Fawr yn yr eira, yn edrych o\u2019r gogledd, 2003. NPRN: 91982"}]